CELEX: 62004TJ0429
Language: sk
Date: 2008-07-09
Title: Rozsudok Súdu prvého stupňa (tretia komora) z 9. júla 2008. # Trubowest Handel GmbH a Viktor Makarov proti Rade Európskej únie a Komisia Európskych spoločenstiev. # Mimozmluvná zodpovednosť - Antidumpingové clá - Antidumpingové nariadenie (ES) č. 2320/97 - Trovy advokáta vynaložené na vnútroštátnej úrovni - Neprípustnosť - Majetková a nemajetková ujma - Príčinná súvislosť. # Vec T-429/04.

Rozsudok Súdu prvého stupňa (tretia komora) z 9. júla 2008 – Trubowest Handel a Makarov/Rada a Komisia
      (vec T‑429/04)
      „Mimozmluvná zodpovednosť – Antidumpingové clá – Antidumpingové nariadenie (ES) č. 2320/97 – Trovy advokáta vynaložené na vnútroštátnej úrovni – Neprípustnosť – Majetková a nemajetková ujma – Príčinná súvislosť“
      1.                     Žaloba o náhradu škody – Predmet – Návrh na náhradu škody smerujúci proti Komisii na základe článku 288 druhého odseku ES
            – Výlučná právomoc Súdneho dvora – Preskúmanie povahy žaloby – Návrh na vrátenie antidumpingového cla zaplateného na základe
            údajne protiprávneho nariadenia Spoločenstva – Právomoc vnútroštátnych súdov [článok 234 prvý odsek písm. b) ES, článok 235 ES
            a článok 288 druhý odsek ES; nariadenie Rady č. 2913/92, články 243 až 246] (pozri body 43, 45, 47, 48, 51, 54, 56, 63, 66,
            70 – 73, 114, 115)
      2.                     Mimozmluvná zodpovednosť – Podmienky – Príčinná súvislosť – Dôkazné bremeno – Prerušenie príčinnej súvislosti z dôvodu zavineného
            chovania žalobcu (články 235 ES a 288 ES) (pozri body 100 – 103, 113 – 117, 121 – 124, 126 – 134)
      Predmet
      
         
               Žaloba o náhradu škody podľa článku 288 ES smerujúca k náhrade škody údajne spôsobenej prijatím nariadenia Rady (ES) č. 2320/97
                  zo 17. novembra 1997, ktorým sa zavádzajú konečné antidumpingové clá na dovoz určitých bezšvových rúr a rúrok zo železa alebo
                  nelegovanej ocele s pôvodom v Maďarsku, Poľsku, Českej republike, Rumunsku a Slovenskej republike a ktorým sa zrušuje nariadenie
                  (EHS) č. 1189/93 a zastavuje konanie v súvislosti s týmito dovozmi s pôvodom v Chorvátskej republike (Ú. v. ES L 322, s. 1;
                  Mim. vyd. 11/026, s. 329)
               
            Výrok 
      
         
                  1.
               
               
                  
               
               
                  	Žaloba sa zamieta.
               
            
         
                  2.
               
               
                  
               
               
                  	Trubowest Handel GmbH a Victor Makarov znášajú svoje vlastné trovy konania a sú povinní nahradiť trovy konania vynaložené
                     Radou a Komisiou.